વિસનગર નગરપાલિકામાં મહિલા પ્રમુખની મુદત પુર્ણ થતાં નવીન પ્રમુખને લઇ ગઠબંધનમાં ભારે ધમાસાણ મચ્યું હતું. પ્રથમ સવા વર્ષ માટે વિકાસ મંચનો વારો હોય ઉમેદવારની પસંદગી મુદે બળવાના ભણકારા વાગી રહ્યા હતા. સંકલન સમિતિ દ્વારા રવિવારે દિવસભરની દોડધામ પછી રાત્રે ગઠબંધનના સભ્યો ને એક સાથે ભેગા કરવામાં સફળતા મળી હતી. જ્યાં પ્રમુખપદ માટે ના ત્રણ દાવેદારો હોય ચુંટણી કરી ચુંટણી પુર્વે આ મતપેટીમાં જે ને વધુ સભ્યોનું સમર્થન મળે તે પ્રમુખ નો ઉમેદવાર રહેશે અને દરેકે તેમને સમર્થન આપશે તેવું નક્કી થયું હતું.